<classify> Azam ina mabao ya kufunga 30 na imefungwa 10, wakati Yanga ina mabao ya kufunga 36 na imefungwa matano hivyo kuwa na uwiano mzuri zaidi. Simba inashika nafasi ya tatu ikiwa na pointi 33, ambapo timu zote zimemaliza mechi 15 za duru la kwanza.Katika mchezo wa jana, bao la kwanza la Yanga lilifungwa dakika ya tano mfungaji akiwa Thabani Kamusoko kutokana na pasi ya Deus Kaseke. Majimaji walitulia kutaka kusawazisha bao hilo na dakika ya 34 Marcelo Bonaventura alikosa nafasi ya kufunga baada ya shuti lake kutoka pem beni kidogo ya lango la Yanga.Dakika ya 48 Yanga iliandika bao la pili mfungaji akiwa Ngoma kutokana na pasi ya Kamusoko, wakati bao la tatu lilifungwa dakika ya 56 na Tambwe. Yanga iliendelea kulishambulia lango la Majimaji ambayo ipo nafasi ya 14 katika timu 16 zinazoshiriki ligi hiyo ikiwa na pointi 12, ambapo dakika ya 76 Tambwe alifunga bao la nne kutokana na pasi ya Kaseke.Tambwe aliifungia Yanga bao la tano dakika ya 85, likiwa la tatu katika mchezo wa jana, lakini pia likiwa la 13 tangu msimu wa Ligi Kuu Tanzania Bara uanze na hivyo kuongoza katika ufungaji akimuacha Hamisi Kiiza wa Simba mwenye mabao 10.Naye Alexander Sanga anaripoti kutoka Shinyanga kuwa Mwadui jana iliibuka na ushindi wa mabao 2-1 dhidi ya Kagera Sugar kwenye Uwanja wa Mwadui, Shinyanga. Mabao ya Mwadui yalifungwa na Jerry Tegete dakika ya 22 na Fabian Gwense dakika ya 51. Bao la Kagera lilifungwa dakika ya 88 na Babu Ally.Katika mchezo mwingine uliofanyika Uwanja wa Mkwakwani, Tanga, African Sports na Mtibwa Sugar zilitoka sare ya bila kufungana.  <topic>: michezo 